Central+city+in+the+past+and+today





**Лъвовата чешма** Построена в чест на княз Фердинанд Сакс- Кобурготски и официално осветена през 1903 г. при посещението му в Казанлък, Лъвската чешма и до днес се нарича още Царска. Проектът е дело на Флоренския скулптор Арнолдо Дзоки, автор на паметника на свободата в Русе и този на Цар Освободител в София. Водата идва от връх Бузлуджа и е винаги студена и чиста. Подобно на прочутия италянски фонтан Ди Треви, една от градските легенди гласи, че ако пиеш вода от Лъвската чешма, ще останеш завинаги в Казанлък. Популярна шега е срещата при източния лъв, защото такъв няма- лъвските глави, от който тече вода, са само три.